
RAPORT 

asupra proiectului  de Lege pentru ratificarea Protocolului 
Adiţional între Guvernul României şi Guvernul Republicii Armenia, 
semnat la Erevan la 4 octombrie 2006, la Acordul dintre Guvernul 
României şi Guvernul Republicii Armenia privind promovarea şi 
protejarea reciprocă a investiţiilor, semnat la Bucureşti 
la 20 septembrie 1994

În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia pentru politică economică, reformă şi privatizare a fost sesizată, spre dezbatere, în fond, cu proiectul de Lege pentru ratificarea Protocolului Adiţional între Guvernul României şi Guvernul Republicii Armenia, semnat la Erevan la 4 octombrie 2006, la Acordul dintre Guvernul României şi Guvernul Republicii Armenia privind promovarea şi protejarea reciprocă a investiţiilor, semnat la Bucureşti la 20 septembrie 1994, trimis cu adresa nr. PL-x 105 din 5 martie 2008, înregistrată sub nr. 21/45 din  6 martie 2008.
Potrivit prevederilor art. 75 din Constituţia României, republicată, şi ale art.92 alin. (8) pct. 1 din Regulamentul Camerei Deputaţilor, republicat, cu modificările ulterioare, în cazul acestei iniţiative legislative, Camera Deputaţilor este prima Cameră sesizată.

Consiliul Legislativ a avizat favorabil proiectul de lege, cu unele observaţii şi propuneri, conform avizului nr.164 din 15 februarie 2008.
Comisia juridică, de disciplină şi imunităţi a avizat favorabil iniţiativa legislativă, conform avizului nr.31/190 din 18 martie 2008.
Comisia pentru politică externă a avizat favorabil proiectul de lege în forma prezentată, conform avizului nr.33/PL-x 105 din 12 martie 2008.
Iniţiativa legislativă supusă dezbaterii are ca obiect de reglementare ratificarea Protocolului Adiţional dintre Guvernul României şi Guvernul Republicii Armenia, semnat la Erevan la 4 octombrie 2006, la Acordul dintre Guvernul României şi Guvernul Republicii Armenia privind promovarea şi protejarea reciprocă a investiţiilor, semnat la Bucureşti la 20 septembrie 1994.
Protocolul adiţional fiind un tratat internaţional bilateral la nivel guvernamental prin care se aduc modificări la Acordul privind promovarea investiţiilor, care a fost ratificat prin Legea nr.38/1995, potrivit art. 19 alin.(1)  lit. h) din Legea nr.590/2003 privind tratatele, este supus Parlamentului spre ratificare prin lege. 
În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei au examinat proiectul de lege mai sus menţionat în şedinţa din 16 aprilie 2008. 

La lucrările Comisiei au participat, în calitate de invitaţi, din partea  Ministerului Afacerilor Externe, doamna Cristina Morariu – director şi doamna Gabriela Burcea – consilier, iar din partea Ministerului Economiei şi Finanţelor, domnul Marius Dinescu – şef birou.

          Din numărul total de 22 de membri ai Comisiei pentru politică economică, reformă şi privatizare, la şedinţă au participat 21 deputaţi.
În urma examinării proiectului de lege şi a opiniilor exprimate, membrii Comisiei au hotărât, cu unanimitate de voturi, să supună plenului Camerei Deputaţilor spre dezbatere şi adoptare proiectul de Lege pentru ratificarea Protocolului Adiţional între Guvernul României şi Guvernul Republicii Armenia, semnat la Erevan la 4 octombrie 2006, la Acordul dintre Guvernul României şi Guvernul Republicii Armenia privind promovarea şi protejarea reciprocă a investiţiilor, semnat la Bucureşti la 20 septembrie 1994, în forma prezentată de iniţiator.
În raport cu obiectul şi conţinutul său, proiectul de lege face parte din categoria legilor ordinare.                                                                                                                                                                                      
             PREŞEDINTE,
      
 
   Mihai TUDOSE
                                                           SECRETAR,

                                                            Iuliu NOSA

                                                                                          Consilier parlamentar:
                                                                                                                                            Graziella  Segărceanu     

BIROUL  PERMANENT  AL

                                       CAMEREI  DEPUTAŢILOR



Vă înaintăm, alăturat, RAPORTUL asupra proiectului de Lege pentru ratificarea Protocolului Adiţional între Guvernul României şi Guvernul Republicii Armenia, semnat la Erevan la 4 octombrie 2006, la Acordul dintre Guvernul României şi Guvernul Republicii Armenia privind promovarea şi protejarea reciprocă a investiţiilor, semnat la Bucureşti la 20 septembrie 1994, trimis, spre dezbatere în fond, cu adresa nr. PL-x 105 din 5 martie 2008, înregistrată sub nr. 21/45 din  6 martie 2008.
          În raport cu obiectul şi conţinutul său, proiectul de lege face parte din categoria legilor ordinare.
 PREŞEDINTE,

Mihai  TUDOSE

